open-index/open-wikipedia-markdown huggingface dataset:
Marful

O termo **Marful** pode referirse a:

Como topónimo, pode referirse a:

;En Galiza
***Marful**, lugar da parroquia de Lagoa, no concello da Pastoriza;
***Marfulo**, lugar da parroquia de Vilaño, no concello da Laracha.

Amais, como apelido, pode referirse a:

***Inés Marful**, escritora e xornalista asturiana.

## Véxase tamén
### Outros artigos
***Marful**, grupo musical galego.
The Interview

***The Interview*** é un filme estadounidense de 2014 dirixido e producido por Evan Goldberg e Seth Rogen, sendo o seu segundo traballo xuntos dende *This Is the End* (2013). O guión é obra de Dan Sterling, e baséase nunha historia entre Rogen e Goldberg. Está protagonizado por Rogen e James Franco, que interpretan dous xornalistas que son enviado a Corea do Norte para entrevistar ó líder Kim Jong-un (Randall Park), e que son recrutados pola CIA para asasinalo.

Rogen e Goldberg desenvolveron a idea de *The Interview* a finais da década de 2000, con Kim Jong-il como obxectivo principal do asasinato. En 2011, despois da morte de Jong-il, Jong-un substituíno como líder do país. Rogen e Goldberg desenvolveron un novo guión centrado en Jong-un. O anuncio do filme realizouse en marzo de 2013, xunto co comezo da pre-produción. A fotografía principal realizouse en Vancouver dende outubro até decembro de 2013.

En xuño de 2014, o goberno norcoreano ameazou con accións contra os Estados Unidos se Columbia Pictures estreaba o filme. Columbia adiou a estrea de outubro até decembro, e reeditou en repetidas ocasións o filme para facelo máis aceptable para Corea do Norte. En novembro, os sistemas informáticos de Sony Pictures Entertainment foron hackeados por "Guardians of Peace," un grupo que o FBI di que ten relacións con Corea do Norte. O grupo tamén ameazou con accións terroristas contra os cinemas que proxectasen o filme. As principais cadeas de cinemas decidiron non estrear o filme, o que implicou que Sony o lanzase por compra en liña o 24 de decembro de 2014, seguido por unha estrea limitada o día seguinte en cinemas escollidos.

*The Interview* recadou $40 millóns en liña, converténdose no maior éxito financeiro de Sony nunha estrea dixital, e conseguiu uns $11,2 millóns en cinemas de todo o mundo. Recibiu críticas dispares polo seu humor e temática, malia que uns poucos aclamaron as interpretacións de Rogen, Franco, Park e Diana Bang.

## Personaxes 
* James Franco como Dave Skylark
* Seth Rogen como Aaron Rapaport
* Lizzy Caplan como Axente Lacey
* Randall Park como Kim Jong-un
* Diana Bang como Sook-yin Park
* Timothy Simons como Malcolm
* Reese Alexander como Axente Botwin
* Anders Holm como Jake
* Charles Rahi Chun como Xeneral Jong

O filme tamén conta coas aparicións de Eminem, Rob Lowe, Bill Maher, Seth Meyers, Joseph Gordon-Levitt, Ben Schwartz, Brian Williams e Scott Pelley. Iggy Azalea, Nicki Minaj, Emma Stone, Zac Efron e Guy Fieri aparecen nas cartelas de entrada do programa ficticio *Skylark Tonight*.

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
As Mariñas

O topónimo **As Mariñas** pode referirse a:

;En Galiza
***As Mariñas**, nome co cal tamén se coñece a comarca de Betanzos;
***As Mariñas (comarca)**, bisbarra galega sen entidade administrativa integrada polas **Mariñas dos Condes** (ao leste do río Mero) e as **Mariñas dos Frades** (ao oeste), que coinciden aproximadamente co territorio das comarcas de Betanzos e A Coruña respectivamente. Nela encóntrase:
**A reserva da biosfera das **Mariñas Coruñesas e Terras do Mandeo**;
***As Mariñas**, lugar da parroquia de Mougás, no concello de Oia;
***As Mariñas**, lugar da parroquia de Oia, no concello de Oia.

## Véxase tamén
### Outros artigos
***As Mariñás**, lugar da parroquia de Burgás, no concello de Xermade.
***Museo das Mariñas**, situado en Betanzos;
****Las Mariñas***, semanario editado en Bergondo entre 1886 e 1893;
****El Eco de las Mariñas***, revista editada en Betanzos en 1956.
Marmoiral

O topónimo **Marmoiral** pode referirse a:

;En Galiza
***Marmoiral**, lugar da parroquia de Cazás, no concello de Xermade;
***O Marmoiral**, lugar da parroquia de Dormeá, no concello de Boimorto;
***O Marmoiral**, lugar da parroquia de Recelle, no concello de Portomarín.
Agoraphobia

***Agoraphobia*** (en lingua inglesa **agorafobia**) pode referirse a:

***Agoraphobia**, grupo musical galego;
*"**Agoraphobia**", canción do grupo estadounidense Incubus.
Cornelis Biezeno

**Cornelis Benjamin Biezeno**, nado o 2 de marzo de 1888 na vila surholandesa de Delft e finado o 5 de setembro de 1975 en Wageninngue, provincia de Güeldres, foi un matemático holandés, destacado profesor da Universidade de Tecnoloxía de Delft.

Destacou principalmente polos seus estudos dedicados á teoría da estabilidade das estruturas elásticas.

## Traxectoria 
Biezeno estudou matemática aplicada e teoría da elasticidade na Universidade de Tecnoloxía de Delft (TU Delft) entre 1904 e 1909, onde resultou graduado *cum laude*. Ao pouco tempo, comezou a exercer nesta mesma institución como profesor titular, primeiro da materia de Resistencia dos Materiais e despos de Matemáticas, e en 1914 obtivo a cátedra de Enxeñaría mecánica. Fointamén reitor da devandita universidades, en dous períodos, entre 1937 e 1938 e, posteriormente, de 1949 a 1951.

Biezeno dedicouse primeiro á resolución por métodos xeométricos de problemas de mecánica estática, deixando ao lado os principios de enerxía (e, particularmente, o principio dos traballos virtuais) que era algo  demasiado abstracto. O tratado que escribiu con Richard Grammel, *Technische Dynamik* (1939), que foi unha referencia no ámbito xermano posterior á segunda guerra mundial, é unha testemuña desa dedicación.

A lectura do tratado de elasticidade de Love e o continuo perfeccionamento das máquinas calculadoras convencérono, no entanto, do maior interese do enfoque analítico que do xeométrico.

A partir de aí, dedicouse ao estudo da estabilidade das estruturas elásticas, continuando as investigacións iniciadas neste campo por Richard Vynne Southwellen 1913.

## Recoñecementos 
Biezeno foi un dos organizadores do I Congreso Internacional de Mecánica Aplicada (Delft, 1924). Foi nomeado doutor honoris causa polas universidades de Gante, de Ámsterdam e a Libre de Bruxelas. En 1939 entro a formar parte do Real Instituto de Ciencias dos Países Baixos e en 1960 foi galardoado coa Medalla Timoshenko, xunto co seu estreito colaborador Richard Grammel.

A Real Sociedade Neerlandesa de Enxeñeiros (KIVI) instituíu o Premio Biezeno de Mecánica Sólida (*Biezeno Solid Mechanics Award*) como recoñecemento ao labor deste científico pioneiro nas investigacións en mecánica sólida nos Países Baixos.

## Obras 
* *Technische Dynamik*. Springer Verlag, 1939 (en colaboración con Richard Grammel).
* *Engineering Dynamics* (catro volumes). Glasgow: Blackie, 1955-1956 (en colaboración con Richard Grammel).
* Editor de: *Proceedings of the First International Congress for Applied Mechanics*. Delft, 1924.

## Notas 
## Véxase tamén 
### Outros artigos 
* Universidade de Texnoloxía de Delft

### Bibliografía 
* *Anniversary volume on applied mechanics, dedicated to C.B. Biezeno by some of his friends and former students on the occasion of his sixty-fifth birthday, March 2, 1953.* Stam, 1953 *(en inglés)*

### Ligazóns externas 
* Cornelis Benjamin Biezeno. En *Mathematics Genealogy Project (en inglés)*
* Biezeno, Cornelis Benjamin (1888-1975). En *Biographical Dictionary of the Netherlands: 1880-2000 (en neerlandés)*
4 luni, 3 săptămâni și 2 zile

***4 luni, 3 săptămâni și 2 zile*** é un filme romanés de 2007 escrito e dirixido por Cristian Mungiu. Está protagonizado por Anamaria Marinca, Laura Vasiliu e Vlad Ivanov. Está ambientado na Romanía comunista nos derradeiros anos da era de Nicolae Ceaușescu. Conta a historia de dúas estudantes universitarias, compañeiras de cuarto que tratan de facer un aborto. Inspirada no contexto histórico e social, amosa a lealdade de dúas amigas e as súas dificultades para conseguilo.

Mungiu e o fotógrafo Oleg Mutu rodárona en Bucarest e noutras localizacións en 2006. Despois da súa estrea mundial en Cannes, *4 luni, 3 săptămâni și 2 zile* estreouse en Romanía o 1 de xuño de 2007, no Festival Internacional de Cinema de Transilvania. Foi aclamada pola crítica, e salientouse o seu minimalismo e a súa intensa temática.

Gañou tres premios no Festival de Cannes 2007, incluíndo a *Palma de Ouro*. Tamén conseguiu outros premios, como o de mellor filme no Premios do Cinema Europeo e nos Premios Gopo romaneses. *4 luni, 3 săptămâni și 2 zile* converteuse en obxecto de controversia sobre a censura, o debate sobre o aborto e a súa exclusión na 80ª edición dos Oscar, mais está considerado un dos mellores filmes da década de 2000.

## Personaxes 
* Anamaria Marinca como Otilia Mihartescu
* Laura Vasiliu como Gabriela 'Găbița' Dragut
* Vlad Ivanov como Mr. Viarel Bebe
* Alexandru Potocean como Adi Radu 
* Luminița Gheorghiu como Gina Radu, nai de Adi
* Adi Cărăuleanu como Dr. Radu, pai de Adi
* Mădălina Ghițescu como Dora

## Notas 
## Véxase tamén 
### Outros artigos 
* Filmes de Romanía propostos ó Óscar ó mellor filme internacional
* Filmes propostos ó mellor filme internacional na 80ª edición dos Óscar

### Ligazóns externas 
* 
* Ficha en RottenTomatoes 
* Ficha en BoxOfficeMojo 
* Ficha en AllMovie
El Faro Asturiano

***El Faro Asturiano***, foi un periódico informativo e político publicado en Oviedo entre 1856 e 1873. Definíase na súa cabeceira como *Diario de intereses morales y materiales, de noticias y anuncios*. Foi o periódico máis importante de Asturias no século XIX.

## Características
A primeira etapa comezou o 5 de maio de 1856, con periodicidade quincenal. Despois pasou a ser trisemanal, e o 1 de marzo de 1860 converteuse en xornal. Tiña un formato de 34 X 50&nbsp;cm, con catro páxinas (a cuarta dedicada a anuncios comerciais) a cinco columnas.

Estaba editado polos irmáns Protasio (quen o dirixiu até 1868) e Gumersindo González Solís, que o substituíu no cargo. Procuraron que tivese as últimas novidades técnicas, e estaba á vangarda da prensa de España. Unha catalogación oficial da prensa de 1865 considerábao a cuarta publicación máis importante dos xornais españois de provincias.

Tiña tendencia conservadora e católica. Levou a cabo campañas para a mellora de estradas, escolas e a creación de industrias. Tamén participou en polémicas como a defensa da autenticidade do foro de Avilés, que en 1865 negara Aureliano Fernández-Guerra no seu discurso de ingreso na Real Academia Española. Tamén colaborou no periódico Ramón Álvarez-Valdés escribindo sobre a historia da guerra da independencia española en Asturias.

A revolución de 1868 trouxo a decadencia ao diario ao se separaren as tendencias políticas que convivían dentro del para fundar cada unha o so propio órgano de expresión. Os carlistas crearon o diario *La Unidad* e os demócratas amadeístas *El Eco de Asturias*, quedando *El Faro* como voceiro do liberalismo unionista.

## Véxase tamén
### Bibliografía
*  (ed.) (1982): *Gran Enciclopedia Asturiana*. Xixón, tomo 6, pp.&nbsp;217–219.
Martiño

O termo **Martiño** pode referirse a:

***Martiño** é un antropónimo masculino galego. 

Como topónimo, pode referirse a:

;En Galiza
***Martiño**, lugar da parroquia de Lamas, no concello de San Sadurniño;
***Portomartiño**, lugar da parroquia de Xesta, no concello da Lama.

## Véxase tamén
### Outros artigos
***A Martiña**, lugar da parroquia da Baíña, no concello de Agolada;
***A Martiñal**, lugar da parroquia de San Fiz de Cangas, no concello de Pantón;
***Os Martiños**, lugar da parroquia de Fisteus, no concello de Curtis;
***Os Samartiños**, lugar da parroquia do Alto de Xestoso, no concello de Monfero;
***O Matiño**, lugar da parroquia de Leiro, no concello de Abegondo.
Martiñá

O topónimo **Martiñá** pode referirse a:

;En Galiza
***A Martiñá**, lugar da parroquia de Vales, no concello de San Cristovo de Cea.

;Serra de Galiza
***Serra da Martiñá**, na dorsal galega.

## Véxase tamén
### Outros artigos
***A Martiña**, lugar da parroquia da Baíña, no concello de Agolada;
***A Martiñal**, lugar da parroquia de San Fiz de Cangas, no concello de Pantón.
British F1 Racing

**British Formula One Racing Team** foi un equipo de Fórmula 1 dirixido por Brian Henton en . Henton, un piloto de carreiras que competía na Fórmula 1 e na Fórmula 2, fundou o seu propio equipo para competir regularmente na Fórmula Un. O equipo comprou un March 761B de March Engineering xunto cun motor Cosworth DFV, para competir na tempada de Fórmula 1 de  e nas Shellsport International Series. O equipo pechou pola falta de fondos.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Inés Marful

**Inés Marful**, nada en Mieres en 1961, é unha filóloga, xornalista e escritora asturiana en lingua castelá, especialista na obra de Federico García Lorca.

## Traxectoria
Estudou literatura española e Filosofía na Universidade de Oviedo e a Universidade de Valladolid. Despois estudou Coordinación Intercultural na Universidade de Texas.

Desde 1999 traballou como conselleira política do Goberno de España, como fotoxornalista e como columnista. Tamén traballou no Departamento de Desenvolvemento, Planificación do Territorio, Agricultura e Pesca do Goberno do País Vasco.

## Obra
*Lorca y sus dobles. Interpretación psicoanalítica de la obra dramática y los dibujos* (ensaio, 2010)
* *Te sucederá lo que al río en primavera*
* *Instrucciones para olvidar* (2008)
* *Cuatro cuentos de amor y el intocable absurdo* (2008)

## Premios e recoñecementos
Premio de novela do Casino de Mieres 2008 por *Cuatro cuentos de amor y el intocable absurdo*"Marful recoge emocionada el premio del Casino de Mieres", artigo en *El Comercio*, 23 de outubro de 2008 .

## Notas
Medalla Timoshenko

A **Medalla Timoshenko** é un recoñecemento que se lles concede aos investigadores que destaquen polas súas salientables contribucións á mecánica aplicada, instituído en 1957 pola Sociedade Norteamericana de Enxeñeiros Mecánicos (ASME).

Trátase dun dos premios de máis sona internacional na área da mecánica técnica e foi establecido en memoria de Stephen Timoshenko, enxeñeiro ucraíno-norteamericano considerado como o pai da enxeñaría mecánica moderna. O premio consiste nunha medalla de bronce, un certificado e dous mil cincocentos dólares en metálico. O investigador agraciado pronuncia o seu discurso no ano correspondente á recepción da medalla na reunión anual da ASME.

## Precedemento 
O comité da Medalla Timoshenko está composto por quice persoas: os cinco últimos agraciados co recoñecemento, os cinco membros do comité executivo da ASME e os cinco membros anteriores do devandito comité. Tras o nomeamento dos candidatos, o comité delibera acerca de quen será finalmente o agraciado e este pasa a ser recoñecido pola ASME.

## Agraciados 
Esta é a listaxe completa dos científicos aos que se lles concedeu a Medalla Timoshenko:

* 1957: Stephen Timoshenko
* 1958: Arpad Nadai, Geoffrey Ingram Taylor e Theodore von Kármán
* 1959: Richard V. Southwell
* 1960: Cornelius Biezeno e Richard Grammel
* 1961: James Norman Goodier
* 1962: Maurice Anthony Biot
* 1963: Michael James Lighthill
* 1964: Raymond Mindlin
* 1965: Sydney Goldstein
* 1966: William Prager
* 1967: Hillel Poritsky
* 1968: Warner Koiter
* 1969: Jakob Ackeret
* 1970: James Johnston Stoker
* 1971: Howard Wilson Emmons
* 1972: Den Hartog
* 1973: Eric Reissner
* 1974: Albert E. Green
* 1975: Chia-Chiao Lin
* 1976: Erastus Henry Lee
* 1977: John Eshelby
* 1978: George Carrier
* 1979: Jerald Ericksen
* 1980: Paul Naghdi
* 1981: John Argyris
* 1982: John Wilder Miles
* 1983: Daniel Drucker
* 1984: Joseph Keller
* 1985: Eli Sternberg
* 1986: George Irwin
* 1987: Ronald Rivlin
* 1988: George Batchelor
* 1989: Bernard Budiansky
* 1990: Stephen Harry Crandall
* 1991: Yuan-Cheng Fung
* 1992: Jan Achenbach
* 1993: John Lumley
* 1994: James Robert Rice
* 1995: Daniel Joseph
* 1996: John Tinsley Oden
* 1997: John Raymond Willis
* 1998: Olgierd Zienkiewicz
* 1999: Anatol Roshko
* 2000: Rodney James Clifton
* 2001: Ted Belytschko
* 2002: John W. Hutchinson
* 2003: Lambert Freund
* 2004: Morton Gurtin
* 2005: Grigory Barenblatt
* 2006: Kenneth Langstreth Johnson
* 2007: Thomas J.R. Hughes
* 2008: Sia Nemat-Nasser
* 2009: Zdeněk Bažant
* 2010: Wolfgang Knauss
* 2011: Alan Needleman
* 2012: Subra Suresh
* 2013: Richard Monson Christensen
* 2014: Robert McMeeking
* 2015: Michael Ortiz
* 2016: Raymond Ogden
* 2017: Viggo Tvergaard

## Notas 
## Véxase tamén 
### Outros artigos 
* Enxeñaría mecánica
* Enxeñaría física

### Ligazóns externas 
* Sitio web oficial da Sociedade Norteamericana de Enxeñeiros Mecánicos  (ASME)
Youth (filme de 2015)

***Youth*** é un filme de 2015 de comedia e drama escrito e dirixido por Paolo Sorrentino. É o segundo filme do director en lingua inglesa, e está protagonizado por Michael Caine e Harvey Keitel, que interpretan a dous amigos que reflexionan sobre as súas vidas menstres están de vacacións nos Alpes suízos. É a historia da eterna loita entre a idade e a xuventude, o pasado e o futuro, a vida e a morte, o compromiso e a traizón. Entre as personaxes secundarias están Rachel Weisz, Paul Dano e Jane Fonda.

Estreouse no Festival de Cannes 2015, onde competiu pola Palma de Ouro e tivo unha boa acollida por parte da crítica. Nos Premios do Cinema Europeo, *Youth* gañou os premios ó mellor filme, mellor director para Sorrentino, e mellor actor para Caine. Recibiu un nomeamento ós Premios Oscar na categoría mellor canción orixinal, pola composición de David Lang "Simple Song #3". Nos Globos de Ouro, Lang tamén foi nomeado á mellor canción, xunto con Jane Fonda á mellor actriz secundaria.

## Personaxes 
* Michael Caine como Fred Ballinger
* Harvey Keitel como Mick Boyle
* Rachel Weisz como Lena Ballinger
* Paul Dano como Jimmy Tree
* Jane Fonda como Brenda Morel
* Roly Serrano como Diego Maradona
* Alex Macqueen como emisario da Raíña
* Ian Keir Attard como asistente do emisario da Raíña
* Luna Mijović como masaxista 
* Robert Seethaler como Luca Moroder
* Tom Lipinski como guionista
* Chloe Pirrie como guionista
* Alex Beckett como guionista
* Nate Dern como guionista
* Mark Gessner como guionista
* Ed Stoppard como Julian Boyle
* Paloma Faith como ela mesma
* Mark Kozelek como el mesmo
* Mădălina Diana Ghenea como Miss Universo
* Sumi Jo como ela mesma
* Viktoria Mullova como ela mesma

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Isabel Pérez Montalbán

**Isabel Pérez Montalbán**, nada en Córdoba en 1964, é unha poeta andaluza, enmarcada dentro da chamada poesía da conciencia. Reside en Málaga.

## Traxectoria
Estudou Maxisterio e Comunicación audiovisual. Participou en festivais literarios como a Semana de Poesía de Barcelona en 2007.

## Obra
* *No es precisa la muerte* (1992)
* *Pueblo nómada* (1995)
* *Fuegos japoneses en la bahía* (1996)
* *Puente levadizo* (1996)
* *Cartas de amor de un comunista* (2000)
* *Los muertos nómadas* (2001)
* *De la nieve embrionaria* (2002)
* *El frío proletario* (2002)
* *Siberia propia* (2007)

## Premios e recoñecementos
*Premio Ciudad de Málaga de Literatura Joven en 1992 por *No es precisa la muerte*
*Premio Barcarola 1995 por *Puente levadizo*
*Premio Leonor 2000 por *Los muertos nómadas*

## Notas
## Véxase tamén
### Ligazóns externas
*Isabel Pérez Montalbán en *Cordobapedia* .
Tsubame (observatorio espacial)

**Tsubame** é un observatorio espacial colaboración da JAXA, o Instituto Tecnolóxico de Tokyo e a Universidade de Ciencias de Tokyo lanzado nun foguete Dnepr desde a base de Dombarovsky o 6 de novembro de 2014.

## Características 
A misión de Tsubame é medir a polarización dos raios X duros (entre 30 e 200 keV) dos abrochos de raios gamma usando a anisotropía de ángulo azimutal dos fotóns dispersados por efecto Compton e demostrar varias novas tecnoloxías, como xiroscopios de control de momento de alta precisión e unha pequena cámara de alta resolución para observar a Terra.

## Notas 
## Véxase tamén 
### Outros artigos
*Dnepr (foguete)
The Story of the Weeping Camel

***The Story of the Weeping Camel*** (en , *Ingen nulims*, "Bágoas de Camelo") é un filme xermano-mongol de 2003 dirixido e escrito por Byambasuren Davaa e Luigi Falorni. Conta a historia dunha familia de pastores nómades do deserto de Gobi que tentan salvar a vida dunha cría de camelo bactriano (*Camelus bactrianus*) que é rexeitada pola súa nai.

O filme foi nomeado ós Oscar na categoría de mellor documental da 77ª edición dos Oscar.

## Notas 
## Véxase tamén 
### Outros artigos 
* Filmes de Mongolia propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar

### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
The Killing Fields

***The Killing Fields*** é un filme británico de 1984 dirixido por Roland Joffé. Está ambientado no réxime do Khmer vermello en Camboxa, e baséase nas experiencias de dous xornalistas, o camboxano Dith Pran e o estadounidense Sydney Schanberg. Foi producido por David Puttnam para a súa compañía Goldcrest Films. Sam Waterston fai o papel de Schanberg, Haing S. Ngor o de Pran, Julian Sands como Jon Swain e John Malkovich como Al Rockoff. A adaptación ó guión foi escrita por Bruce Robinson, a banda sonora foi composta por Mike Oldfield e orquestrada por David Bedford.

Foi un éxito de recadación e da crítica. Na 57ª edición dos Óscar recibiu sete nomeamentos ós premios, incluíndo mellor filme; gañou tres galardóns, salientando o de mellor actor secundario para Haing S. Ngor, que non tiña experiencia previa en interpretación. Nos BAFTA, gañou oito premios, incluíndo mellor filme e mellor actor protagonista para Ngor.

## Personaxes 
* Sam Waterston como Sydney Schanberg
* Haing S. Ngor como Dith Pran
* John Malkovich como Al Rockoff
* Julian Sands como Jon Swain
* Craig T. Nelson como Military Attache
* Spalding Gray como U.S. Consul
* Bill Paterson como Dr. MacEntire
* Athol Fugard como Dr. Sundesval
* Graham Kennedy como Dougal
* Patrick Malahide como Morgan
* Nell Campbell como Beth
* Joanna Merlin como irmá de Schanberg

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
QSAT-EOS

**QSAT-EOS**, tamén coñecido como **Tsukushi**, é un satélite artificial da Universidade de Kyushu lanzado nun foguete Dnepr desde a base de Dombarovsky o 6 de novembro de 2014.

## Características 
A misión de QSAT-EOS é probar varias novas tecnoloxías e facer observacións da superficie terrestre. Leva unha cámara con sensor CMOS cunha resolución de 4 m, un magnetómetro, un detector de lixo espacial e unha vela plegable de kapton de 3 m de longo para aumentar o arrastre e precipitar a súa caída.

## Notas 
## Véxase tamén 
### Outros artigos
*Dnepr (foguete)
Armando Durán Miranda

**Armando Durán Miranda**, nado en Lugo o 10 de xullo de 1913 e finado en Madrid o 13 de xaneiro de 2001, foi un físico-óptico español, académico da Real Academia de Ciencias Exactas, Físicas e Naturais.

## Traxectoria 
En 1933, graduouse en Ciencias Exactas Físicas e con honra na Facultade de Ciencias da Universidade de Madrid. En 1934 foi asistente de termoloxía no laboratorio de Julio Palacios Martínez. Ao comezar a guerra civil española foi oficial de complemento de artillaría e chegou a obter o rango de capitán. Tamén foi asesor do Instituto Nacional de Técnica Aeroespacial de España, membro do consello Científico e Comité Técnico da Comisión Nacional de Investigación do Espazo e o coordinador do Comité Consultivo de Investigación Científica e Técnica do Ministerio de Educación e Ciencia de España.

En 1983 xubilouse e colaborou na redacción do *Vocabulario Técnico y Científica e* editado pola Real Academia de Ciencias. Morreu en Madrid o 13 de xaneiro de 2001.

## Condecoracións e honras 
* Medalla Militar colectiva do Alto de los Leones.
* Dúas cruces de guerra.
* Cruz ao Mérito Militar con distintivo vermello.
* Medalla de campaña.
* Orde de Afonso X o Sabio
* Orde do Mérito Civil.

## Notas 
## Véxase tamén 
### Bibliografía 
* 
### Ligazóns externas
Marzá

O topónimo **Marzá** pode referirse a:

;En Galiza
***Marzá**, parroquia do concello de Palas de Rei;
****Marzá**, lugar de dita parroquia;
***Marzán**, parroquia do concello de Monterroso;
****Marzán**, lugar de dita parroquia;
***Marzás**, parroquia do concello de Carballedo;
****Marzás**, lugar de dita parroquia;
***Marzá**, lugar da parroquia de Turces, no concello de Touro;
***Marzán**, lugar da parroquia de Vilalpape, no concello de Bóveda;
***Marzán**, lugar da parroquia de Foz, no concello de Foz;
***Marzán**, lugar da parroquia do Rosal, no concello do Rosal;
***Marzán**, lugar da parroquia de Barbadelo, no concello de Sarria;
***Marzán**, lugar da parroquia de Chave, no concello do Saviñao;
***Marzán de Abaixo**, lugar da parroquia de Vedra, no concello de Vedra;
***Marzán de Arriba**, lugar da parroquia de Vedra, no concello de Vedra;
***Marzás**, lugar da parroquia de Ponte Ambía, no concello de Baños de Molgas.

## Véxase tamén
### Outros artigos
***Marza**, lugar da parroquia de Oleiros, no concello de Silleda.
Jim Henson

**James Maury "Jim" Henson**, nado o 24 de setembro de 1936, e finado o 16 de maio de 1990, foi un artista, creador de monicreques, debuxante, guionista e director estadounidense que acadou a fama internacional por ser o creador de the Muppets. Naceu en Greenville, Mississippi e criouse en Leland, Mississippi e Hyattsville, Maryland.

Henson comezou a desenvolver monicreques mentres ía ó instituto. Creou *Sam and Friends* mentres era estudante de primeiro ano na Universidade de Maryland, un espectáculo cómico de cinco minutos que apareceu na televisión. Graduouse na Universidade de Maryland en economía, despois do cal produciu anuncios de café e desenvolveu algúns filmes experimentais. Fundou Muppets, Inc. en 1958, que se converteu en the Jim Henson Company.

Henson fíxose famoso na década de 1960 cando se uniu ó programa educativo infantil *Sesame Street* para desenvolver personaxes para a serie. Apareceu no programa de comedia *Saturday Night Live*. Produciu *The Muppet Show* en 1976, despois de rexeitar plans para un espectáculo de Broadway. Acadou fama polas súas creacións, especialmente Kermit the Frog, Rowlf the Dog e Epi e Blas, coas cales traballou en *Sesame Street* durante 20 anos. Durante os derradeiros anos da súa vida, tamén fundou Jim Henson Foundation e Jim Henson's Creature Shop. Gañou dúas veces un Emmy, polo seu traballo en *The Storyteller* e *The Jim Henson Hour*.

Henson morreu por síndrome do choque tóxico o 16 de maio de 1990 con 53 anos, 20 horas despois de experimentar unha emerxencia médica. Foi incluído postumamente no Paseo da Fama de Hollywood en 1991, e foi escollido como unha das Disney Legends en 2011.

## Notas 
## Véxase tamén 
### Ligazóns externas 
*
Marquide

O topónimo **Marquide** pode referirse a:

;En Galiza
***Marquide**, lugar da parroquia de Masma, no concello de Mondoñedo;
***Marquide**, lugar da parroquia da Regueira, no concello da Pastoriza.
Marrás

O topónimo **Marrás** pode referirse a:

;En Galiza
***Marrás**, lugar da parroquia de Maceda, no concello de Melide;
***Marrás**, lugar da parroquia de Santo Estevo do Mato, no concello de Pantón.

## Véxase tamén
### Outros artigos
***Marás**, lugar da parroquia de Grou, no concello de Lobios.
Marrondo

O topónimo **Marrondo** pode referirse a:

;En Galiza
***Marrondo**, lugar da parroquia de Covelas, no concello de Castroverde;
***O Marrondo**, lugar da parroquia de Seixosmil, no concello de Meira.
Marrube

Como topónimo **Marrube** pode referirse a:

;En Galiza
***Marrube**, parroquia do concello do Saviñao;
***Marrube**, lugar da parroquia de San Román de Vilaestrofe, no concello de Cervo;
***Marrube**, lugar da parroquia de Mourence, no concello de Vilalba.

## Véxase tamén
### Outros artigos
Marselle

O topónimo **Marselle** pode referirse a:

;En Galiza
***Marselle**, lugar da parroquia de Vilacova, no concello de Lousame;
***Marselle**, lugar da parroquia de Esteiro, no concello de Muros.

## Véxase tamén
### Outros artigos
***Marsella**, cidade de Francia.
Maroxo

O topónimo pode referirse a:

;En Galiza
***Maroxo**, parroquia do concello de Arzúa;
****Maroxo de Abaixo**, lugar de dita parroquia;
****Maroxo de Arriba**, lugar de dita parroquia.

## Véxase tamén
### Outros artigos
***A Maroxa**, lugar da parroquia de Beseño, no concello de Touro.
Os anxos caídos

***Os anxos caídos*** (en ) é un filme estadounidense en branco e negro dirixido por Douglas Sirk que se estreou en 1957. Está protagonizado por Rock Hudson, Robert Stack, Dorothy Malone, Jack Carson e Robert Middleton. O guión é obra de George Zuckerman e baséase na novela de 1935 *Pylon* de William Faulkner.

Estreouse en galego a través da TVG o 13 de maio de 1989.

## Personaxes 
[miniatura|[Jack Carson e Dorothy Malone.]]
* Rock Hudson como Burke Devlin
* Robert Stack como Roger Shumann
* Dorothy Malone como LaVerne Shumann
* Jack Carson como Jiggs
* Robert Middleton como Matt Ord
* Alan Reed como Coronel Fineman
* Alexander Lockwood como Sam Hagood
* Chris Olsen como Jack Shumann
* Robert J. Wilke como Hank
* Troy Donahue como Frank Burnham
* William Schallert como Ted Baker
* Betty Utey como rapaza bailarina
* Phil Harvey como editor de telégrafo
* Steve Drexel como rapaz novo
* Eugene Borden como Claude Mollet
* Stephen Ellis como mecánico

## Notas 
## Véxase tamén 
### Ligazóns externas 
* 
* Ficha en AllMovie
Anxos e demos

***Anxos e demos*** (en ) é un filme estadounidense de 1995 dirixido e escrito por Gregory Widen. Está protagonizado por Christopher Walken, Elias Koteas, Virginia Madsen, Eric Stoltz e Viggo Mortensen. É o primeiro filme da serie *The Prophecy* que consta de catro secuelas. Conta a historia do Arcanxo Gabriel (Walken) e a súa busca dunha alma malvada na Terra, e un detective (Koteas) que sen decatarse queda no medio dunha guerra civil entre anxos.

Estreouse en galego a través da TVG o 27 de maio de 2000.

## Personaxes 
* Christopher Walken como Gabriel
* Elias Koteas as Thomas Dagget
* Virginia Madsen as Katherine
* Eric Stoltz como Simon 
* Viggo Mortensen como Lucifer
* Amanda Plummer como Rachael
* Moriah Shining Dove Snyder como Mary
* Adam Goldberg como Jerry
* Steve Hytner como Joseph
* J.C. Quinn como Burrows
* Jeff Cadiente como Usiel
* Patrick McAllister como Coronel Hawthorne

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
A estación violenta (filme)

***A estación violenta*** é un filme galego de 2017 dirixido e co-escrito por Anxos Fazáns, no seu debut na longametraxe. É unha adaptación libre da novela homónima de Manuel Jabois, cuxo guión foi escrito pola propia Anxos Fazáns, xunto con Daniel Froiz, Ángel Santos e Xacobe Casas.

## Sinopse 
Conta a historia de Manoel (Alberto Rolán), un escritor fracasado que vive como pode escribindo para xornais e para a radio. Un día encóntrase con Claudia (Nerea Barros) e David (Xosé Barato), dous amigos da mocidade ós que non vía dende había oito anos. Claudia ten unha enfermidade moi grave e o seu desexo e sentirse de novo como cando era máis nova antes de morrer.

## Personaxes 
* Alberto Rolán como Manoel
* Nerea Barros como Claudia
* Xosé Barato como David
* Antonio Durán "Morris" como traficante de drogas

[miniatura|250px|O equipo do filme nos [Premios Mestre Mateo 2017.]]

## Produción 
Rodouse en Santiago de Compostela e nas rías Baixas.

## Notas 
## Véxase tamén 
### Outros artigos 
* Lista de filmes en galego con maior recadación
### Ligazóns externas 
*
Anxo Moure

**Anxo Moure Mosquera**, nado en Chantada o 28 de decembro de 1963, é un escritor e contacontos galego.

## Traxectoria 
As súas actividades son cómicas e divulgativas, enmarcadas no ecoloxismo e o ecopacifismo.

Impulsou a creación do Cinema Palleiriso na aldea de Garabelos, na parroquia de Mariz.

Durante anos deu a coñecer a figura do Apalpador en toda a Galiza.

== Obras
* *A xacia Luviñas* (2013)
* *O paraugas dameaugas* (2014)
* *Salgadiña: a estrela de Fisterra* (2014)
* *A música das árbores* (2015)
* *Caramulo e a carpinteira dos soños* (2017)

## Notas 
## Véxase tamén 
### Ligazóns externas 
* Anxo Moure, perfil en LinkedIn.
Anxos e insectos

***Anxos e insectos*** (en ) é un filme británico-estadounidense de 1995 dirixido por Philip Haas. O guión foi escrito por Philip e Belinda Haas baseándose na novela de A. S. Byatt *Morpho Eugenia*.

Estreouse en galego o 22 de setembro de 2000 a través da TVG.

## Personaxes 
* Mark Rylance como William Adamson
* Kristin Scott Thomas como Matty Crompton
* Patsy Kensit como Eugenia Alabaster Adamson
* Jeremy Kemp como Sir Harald Alabaster
* Douglas Henshall como Edgar Alabaster
* Annette Badland como Lady Alabaster
* Chris Larkin como Robin
* Anna Massey como Miss Mead
* Saskia Wickham como Rowena Alabaster
* Lindsay Thomas como doncela de Lady Alabaster
* Michelle Sylvester como Margaret Alabaster
* Clare Lovell como Elaine Alabaster
* Jenny Lovell como Edith Alabaster
* Oona Haas como Alice Alabaster
* Angus Hodder como Guy Alabaster
* John Veasey como Arthur

## Notas 
## Véxase tamén 
### Ligazóns externas 
* 
* Ficha en RottenTomatoes
Indipunt

**Indipunt** é unha empresa galega fundada en Ferrol e con sede en Narón adicada á confección de pezas de punto.

## Historia
As orixes da empresa están nun obradoiro téxtil en Leixa (Ferrol). A mediados dos anos 90 a empresa chegou a un acordo de produción con Inditex. En 1997 Inditex mercou o 51% da empresa. A principios do 2000 a produción transladouse a Río do Pozo fusionado as fábricas de O Noso Punto, Maneiras e Jema. As instalacións de Leixa pasaron a ser almacén para Lefties. En 2017 Inditex mercou o 100% da empresa. En 2018 Inditex pechou *Indipunt Diseño*, o equipo creativo da marca. Integrando aos 20 traballadores na zona de deseño en Arteixo.

## Notas
Monicreque

miniatura|Monicreques de man tradicionais.
Un **monicreque**, **fantoche** ou **monifate** é un obxecto, a miúdo con aparencia humana, animal ou mítica, que é animada e manipulada por unha persoa. A persoa emprega movementos da súa man, brazo ou dispositivos de control como varas ou cordas para mover o corpo, a cabeza, as extremidades e, nalgúns casos, a boca e os ollos do monicreque. A miúdo, a persoa fai a voz da personaxe do monicreque, sincronizando os movementos da boca do monicreque con esta parte falada.

Os monicreques son unha forma moi antiga de teatro que se apareceu na Antiga Grecia no século -V. No Antigo Exipto empregábanse figuras que podían mover diversas partes do corpo con finalidade relixiosa.

Relacionado co mundo dos monicreques é o teatro de sombras, no que as figuras, vistas a través dunha pantalla e iluminadas por detrás, son movidas con talos.

## Notas 
## Véxase tamén 
### Bibliografía 
* Ghosh, S. and Banerjee, Utpal Kumar, *Indian Puppets*, Abhinav Publications, 2006. .
* Bell, John, *Strings, Hands, Shadows: A Modern Puppet History*, Wayne State University Press, 2000. .

### Outros artigos 
* Estado fantoche ou Estado monicreque
Simon Vroemen

**Simon Frans Vroemen**, nado o 11 de maio de 1969 na vila surholandesa de Delft, é un atleta holandés retirado especialista na modalidade de 3.000 metros obstáculos.

Acadou o récord de Europa en Mónaco en 2002, con 8 minutos, 6 segundos e 91 centésimas, acadado en Mónaco. Ese mesmo ano gañou a medalla de prata no Campionato de Europa de Atletismo de Múnic, por detrás do campión, o español Antonio David Jiménez. En 2004, o atleta francés Bouabdellah Tahri igualou o seu mellor rexistro europeo.

Posteriormente, logo do Campionato do Mundo de Atletismo de 2005, Vroemen rexeitou a posibilidade de ocupar o papel de lebre no intento de acadar a mellor marca mundial para Saif Saaeed Shaheen no Memorial Van Damme de Bruxelas, para se centrar na súa carreira individual. Deste xeito, acadou un novo récord europeo cunha marca de 8 minutos, 4 segundos e 95 centésimas.

## Logros deportivos 
* 2000: Posto 12º nos Xogos Olímpicos de Sydney.
* 2002: Posto 2º no Campionato de Europa de Atletismo de Múnic.
* 2003: Posto 7º no Campionato do Mundo de Atletismo de París.
* 2004: Posto 6º nos Xogos Olímpicos de Atenas.
* 2005: Posto 5º no Campionato do Mundo de Atletismo de Helsinqui.

## Notas 
## Véxase tamén 
### Ligazóns externas 
* Simon Vroemen en Facebook
La Voz de Breogán

***La Voz de Breogán*** foi un periódico editado en Lisboa entre 1957 e 1958.

## Historia e características 
Subtitulado *Órgano Oficial de Juventud de Galicia*, apareceu o 1 de decembro de 1957. Editado pola Xuventude de Galicia, tiña a Fernando Toucedo como editor e Avelino Abuín de Tembra era o redactor xefe. Entre os seus colaboradores figurou Ramiro Vidal Carrera.

## Véxase tamén 
### Bibliografía 
* 
* 
### Outros artigos 
*Heraldo de Galicia (Lisboa)
* Publicacións impresas da diáspora galega
### Ligazóns externas
Mahram Tehran BC

O **Mahram Tehran Basketball Club** (en persa: باشگاه بسکتبال مهرام تهران), é un equipo profesional de baloncesto iraniano da cidade de Teherán, que compite na Iranian Basketball Super League (IBSL), máxima categoría do país. Disputa os seus partidos como local no Azadi Basketball Hall, con capacidade para 3.000 espectadores.

## Véxase tamén 
### Ligazóns externas 
* Sitio web oficial
Paul Greifzu

**Paul Greifzu** nado en Suhl o 7 de abril de 1902 e finado en Dessau o 10 de maio de 1952, foi un piloto de carreiras e construtor alemán. Tivo éxito antes e despois da segunda guerra mundial con motos e coches deportivos.

Logo de gañar varias carreiras en 1951, Greifzu morreu na práctica en Dessau durante un evento realizado nun tramo da Autobahn en Alemaña Oriental.

## Notas
## Véxase tamén
### Ligazóns externas
*Bio website of school named after him
Marmancón

O topónimo **Marmancón** pode referirse a:

;En Galiza
***Marmancón**, parroquia do concello de Ferrol;
****Marmancón**, lugar de dita parroquia.

## Véxase tamén
### Outros artigos
***Marmancou**, lugar da parroquia de Figueiras, no concello de Santiago de Compostela.
Sandi Čebular

**Sandi Čebular**, nado o 25 de xuño de 1986 en Celje (Iugoslavia, hoxe Eslovenia) é un xogador profesional internacional de baloncesto esloveno. Actualmente xoga para o KD Hopsi Polzela esloveno. Cunha altura de 1,97 metros xoga na posición de escolta.

## Traxectoria 
O 27 de febreiro de 2018, anunciouse a súa fichaxe polo CB Breogán da Liga LEB Ouro ata o remate da tempada.

### Clubs 
* 20px|border|1. SKL Šentjur (1. SKL, 2002–2006) 
* 20px|border|1. SKL Union Olimpija (1. SKL / ABA / Euroliga, 2006–2007)
* 20px|border|LEB Beirasar Rosalía (LEB, 2007–2009)
* 20px|border|1. SKL Šentjur (1. SKL, 2009–2010) 
* 20px|border|1. SKL Geoplin Slovan (1. SKL, 2010–2011) 
* 20px|border|1. SKL Helios Domžale (1. SKL, 2011–2012) 
* 20px|border|LEB Peñas Huesca (LEB, 2012–2013)
* 20px|border|1. SKL Rogaška (1. SKL, 2013–2014) 
* 20px|border|1. SKL Šentjur (1. SKL / ABA, 2014–2015)
* 20px|border|1. SKL Krka Novo Mesto (1. SKL / ABA, 2016–2017)  
* 20px|border|1. SKL Šentjur (1. SKL / ABA, 2017)
* 20px|border|IBSL Mahram Tehran (IBSL, 2017) 
* 20px|border|LEB CB Breogán (LEB, 2018)
* 20px|border Hopsi Polzela (Liga Nova KBM, 2018–presente)

### Internacional 
Čebular xogou para a selección absoluta de Eslovenia no Eurobasket de 2007 de España.

## Notas 
## Véxase tamén 
### Ligazóns externas 
* Perfil en FEB.es
Adriaan Fokker

**Adriaan Daniël Fokker**, nado na vila de Buitenzorg, nas Indias Orientais Neerlandesas, o 17 de agosto de 1887 e finado en Beekbergen, na provincia neerlandesa de Güeldres, o 24 de setembro de 1972, foi un físico e músico dos Países Baixos.

## Traxectoria 
### No eido da Física 
[miniatura|esquerda|Adriaan Fokker (na fronte, cuarto pola esquerda) en [Universidade de Leiden|Leiden en 1926, cos seus compañeiros do laboratorio de Heike Kamerlingh Onnes.]]
Fokker naceu nun territorio daquela de soberanía neerlandesa, aínda que hoxe recibe o nome de Bogor e pertence a Indonesia.

Era curmán do enxeñeiro aeronáutico Anthony Fokker, fundador da compañía Fokker de aviación. Estudou Enxeñaría de Minas na Universidade de Tecnoloxía de Delft e popsteriormente Física na Universidade de Leiden, co físico neerlandés gañador dun premio Nobel Hendrik Lorentz, onde acadou seu doutoramento en 1913. Na súa tese, dese mesmo ano, derivou o que a partir de entón se pasou a chamar "ecuación de Fokker-Planck", xuntamente con Max Planck.

Logo do seu período de formación universitaria, continuou as súas investigacións con Albert Einstein, Ernest Rutherford e William Bragg.

Fokker fixo diversas contribucións á relatividade especial e algunhas outras menos coñecidas á relatividade xeral, especialmente para a "precesión xeodésica", o fenómeno de precesión dun xiroscopio de caída libre nun campo gravitatorio.

### No eido da Musicoloxía 
miniatura|esquerda|Reprodución esquemática do teclado do órgano de Fokker
Na súa faceta de compositor musical e musicólogo, Fokker deseñou e mesmo construíu unha serie de instrumentos de teclado capaces de reproducir escalas microtonais a través dun teclado xeneralizado. O máis coñecido destes instrumentos é un órgano de 31 intervalos iguais ben temperado, coñecido comunmente como órgano Fokker, que foi instalado inicialmente no Museo Teyler de Haarlem in 1951 e posteriormente trasladado á sala de concertos Muziekgebouw aan 't IJ de Ámsterdam, onde se utiliza con regularidade para interpretacións abertas ao públcio.
## Notas 
## Véxase tamén 
### Ligazóns externas 
* Transcrición dunha entrevista a Adriaan Fokker por John L. Helibron en Beekbergen, o 1 de abril de 1963 *(en inglés)*
* "The Fokker organ ". En *Bibliolore. The Rilm Blog (en inglés)*
* Vídeo dunha interpretación co órgano de Fokker
Aeroporto de Kazán

O **aeroporto internacional de Kazán**  é un aeroporto situadao en Tatarstán, Rusia, a uns 25 quilómetros ao sueste da cidade de Kazán. É o aeroporto máis grande de Tatarstán e o 13º máis concorrido do país, con 2 623 423 pasaxeiros no ano 2017.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Aeroporto internacional Rajiv Gandhi

O **aeroporto internacional Rajiv Gandhi**  é un aeroporto que serve a Hyderabad, a cidade máis grande do estado indio de Telangana. Atópase en Shamshabad, a uns 24 quilómetros ao sur de Hyderabad. Está operado por GMR Hyderabad International Airport Ltd, unha empresa público-privada. Inaugurouse en marzo de 2008 para substituír o aeroporto de Begumpet como principal aeroporto comercial de Hyderabad. Foi bautizado na honra de Rajiv Gandhi, antigo primeiro ministro da India.

O aeroporto ten unha terminal de pasaxeiros, unha de carga e dúas pistas. No ano 2017 foi o sexto aeroporto máis concorrido do país en tráfico de pasaxeiros. Serve como centro de conexións para Air India Regional, Blue Dart Aviation, SpiceJet, Lufthansa Cargo, Quikjet Cargo e TruJet, e como cidade focal para IndiGo e Air India.

## Aeroliñas e destinos
### Pasaxeiros
## Notas 
## Véxase tamén 
### Ligazóns externas 
* Web do aeroporto
Helia González

**Helia González**, nada o 29 de agosto de 1985 na Coruña, é unha xogadora de voleibol galega. Mide 1,78 m e xoga na posición de receptora.

## Clubs 
## Palmarés 
* **Superliga de España**
** Gañadora: 2011, 2012, 2013, 2014, 2015, 2016 e 2017.
* **Copa da Raíña**
** Gañadora: 2013, 2015 e 2016.
** Finalista: 2011 e 2017.
* **Supercopa de España**
** Gañadora: 2012, 2014, 2015 e 2017.
** Finalista: 2016.

## Notas 
## Véxase tamén 
### Ligazóns externas 
*Perfil de Helia González na páxina de CEV (Confederación Europea de Voleibol .
Solar PTS

**Solar PST** é unha empresa galega con sede en Bergondo adicada ao deseño e instalación de sistemas enerxéticos, paneis solares e enerxías renovables.

A empresa xurdiu para explotar unha patente que a empresa portuguesa Energi de Póvoa de Varzim ten en exclusividade mundial. Solar PTS ten o 35% da propiedade de Energi que fabrica os paneis solares. En 2009 tentou mercar a fábrica portuguesa e traer a Bergondo a produción, compra vetada polo goberno portugués.

## Notas
Memoria eidética

A **memoria eidética** (ás veces chamada **memoria fotográfica**) é unha habilidade para lembrar vividamente imaxes despois duns poucos instantes, cunha alta precisión para o breve tempo de exposición, sen utilizar unha regra mnemotécnica. Malia que os termos *memoria eidética* e *memoria fotográfica* son popularmente usados de xeito intercambiable, tamén son distinguibles, xa que a memoria eidética é a habilidade específica de ver as lembranzas como fotografías, e a memoria fotográfica refírese á habilidade de lembrar páxinas de texto ou números, ou semellantes, con gran detalle. Cando se distinguen ámbolos dous conceptos, a memoria eidética ocorre nun reducido número de nenos e nos adultos é moi raro, mentres que a verdadeira memoria fotográfica non foi nunca demostrada.

A verba *eidética* provén do grego εἶδος ("visto").

## Notas 
## Véxase tamén 
### Ligazóns externas 
* Memoria Fotográfica en tvtropes.org, incluíndo unha lista de exemplos da cultura popular.
Castro de Rupiallo

**Castro de Rupiallo** é un castro fortificado situado en San Sadurniño.

Está situado no extremo dunha elevación no monte. Ten forma elíptica con eixe maior L-O de 90 metros e N-S de 55 metros, cunha soa liña defensiva e foxo. O acceso ao antecastro é polo leste.

## Notas
## Véxase tamén 
### Outros artigos 
* Castros de Galicia
* Cultura castrexa
* Arco Ártabro
Castro do Valló

**Castro do Valló** é un castro de cumio fortificado de Aranga.

Ten forma case circular cunha soa liña defensiva en socalco, cun diámetro duns 100 metros. Ten un antecastro ao leste.

## Véxase tamén 
### Outros artigos 
* Castros de Galicia
* Cultura castrexa
* Arco Ártabro
Hannibal Lecter

**Hannibal Lecter** é unha personaxe ficticia da serie de novelas creadas por Thomas Harris. A personaxe de Lecter apareceu por primeira vez no ano 1981 na novela *Red Dragon* como un psiquiatra forense e un asasino en serie caníbal. A novela e a súa secuela, *The Silence of the Lambs*, presenta a Lecter como un dos principais antagonistas, ademais dos dous asasinos en serie que aparecen en cadansúa novela. 
Na terceira novela, *Hannibal*, Lecter convértese en protagonista. O seu papel como antiheroe xorde na cuarta novela, *Hannibal Rising*, que explora a infancia e a súa conversión nun asasino en serie.

A primeira adaptación ó cinema das novelas de Harris foi *Manhunter* (baseada en *Red Dragon*) que está protagonizada por Brian Cox como Lecter, escrito "Lecktor" no filme. En 1991, Anthony Hopkins gañou o Oscar ó mellor actor pola súa interpretación da personaxe en *O silencio dos cordeiros*. Retomou o papel en *Hannibal* en 2001 e en *Red Drago* en 2002.

A serie de televisión da NBC *Hannibal* estreouse en 2013, e céntrase no desenvolvemento da relación entre Lecter e o axente do FBI Will Graham. Na serie, Lecter é interpretado polo actor dinamarqués Mads Mikkelsen, que gañou un Premio Saturn pola súa interpretación.

## Véxase tamén 
### Ligazóns externas 
* Hannibal Lecter en IMDb
Anxos sen paraíso

***Anxos sen paraíso*** (en ) é un filme estadounidense de 1963 dirixido por John Cassavetes. Escrito por Abby Mann, baséase na telenovela homónima de 1957 *Westinghouse Studio One*. O filme foi producido por Stanley Kramer e está protagonizado por Burt Lancaster, que interpreta o director dunha institución estatal para nenos discapacitados mentais, e por Judy Garland que é a nova mestra que pon en cuestión os seus métodos.

Estreouse en galego o 9 de abril de 1993 a través da TVG.

## Personaxes 
*Burt Lancaster como Dr. Matthew Clark
*Judy Garland como Jean Hansen
*Gena Rowlands como Sophie Widdicombe Benham
*Steven Hill como Ted Widdicombe
*Lawrence Tierney como Douglas Benham
*Bruce Ritchey como Reuben Widdicombe
*John Marley como Holland
*Paul Stewart como Goodman
*Elizabeth Wilson como Miss Fogarty
*Barbara Pepper como Miss Brown
*Keith e Kerry Simon como Ruben
*Billy Mumy como rapaz que conta as perlas de Jean
*Juanita Moore como nai de Julius

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes